Gneo Kornelio Dolabella

Gneo Kornelio Dolabella () K.a. I. mendeko politikari bat izan zen, Gneo Kornelio Dolabellaren biloba, K.a. 81ean kontsul izan zena. Gneo Kornelio Dolabellaren semea izan zen, K.a. 100ean eraila izan zena Luzio Apuleio Saturnino plebearen tribunoarekin batera.

Gaio Mario eta Luzio Kornelio Silaren arteko gerran azken honen alde egin zuen eta K.a. 81ean, Sila diktadore bezala zegoela, kontsul aukeratua izan zen Marko Tulio Dekularekin batera. Urte horretan, ez ohiko egoera politikoaren ondorioz, kontsulak izenezkoak baino ez ziren, diktadoreak baitzuen botere guztia.

Traziarrak garaitu zituen K.a. 78an. K.a. 80 eta K.a. 77 bitartean Mazedoniako prokontsul eta gobernaria izan zen. Itzuli zenean Gaio Julio Zesar gazteak estortsioa leporatu zion, baina errugabetzat joa izan zen garaiko hizlaririk hoberenak ziren Gaio Aurelio Kota eta Kinto Hortensiok eginiko defentsa baten ondoren.

Kategoria:Antzinako Erromako kontsulak
Kategoria:K.a. I. mendeko biografiak
Kategoria:Erromatar Errepublikako kontsulak
Kategoria:Erromako Errepublikako senatariak
Kategoria:Silaren aldekoak
Kategoria:Silaren gerra zibileko biografiak